b'\n_START_ARTICLE_\nPerth\n_START_SECTION_\n\xc3\x8entemeierea\n_START_PARAGRAPH_\nNumele ora\xc8\x99ului Perth se trage de la comitatul sco\xc8\x9bian Pertshire. \xc3\x8en preajma anului 1829, \xc3\xaen partea de sud-vest a Australiei a fost \xc3\xaentemeiat\xc4\x83 o a\xc8\x99ezare care a primit drepturi de ora\xc8\x99 \xc3\xaen anul 1856. La \xc3\xaenceput, aceast\xc4\x83 regiune era considerat\xc4\x83 foarte inospitalier\xc4\x83, iar oamenii nu erau dispu\xc8\x99i s\xc4\x83 se stabileasc\xc4\x83 nici m\xc4\x83car pe f\xc3\xa2\xc8\x99ia litoral\xc4\x83, \xc3\xaengust\xc4\x83 acoperit\xc4\x83 de verdea\xc8\x9b\xc4\x83. Situa\xc8\x9bia s-a schimbat \xc3\xaensa radical c\xc3\xa2nd, \xc3\xaen 1893, a fost descoperit aur \xc3\xaen apropiere de Kalgoorlie, \xc3\xaen centrul Australiei de Vest. Perspectiva \xc3\xaembog\xc4\x83\xc8\x9birii rapide a atras \xc3\xaen aceste \xc8\x9binuturi mul\xc8\x9bi coloni\xc8\x99ti din estul continentului. De\xc8\x99i febra aurului s-a stins cu timpul, ei s-au stabilit definitiv \xc3\xaen Perth. La grani\xc8\x9ba dintre secolele al XIX-lea \xc8\x99i al XX-lea, ora\xc8\x99ul a devenit un important nod de comunica\xc8\x9bie al Australiei de Vest. \xc3\x8enflorirea \xc8\x99i consolidarea bun\xc4\x83st\xc4\x83rii ora\xc8\x99ului s-au datorat extinderii portului din Fremantle, precum \xc8\x99i construirii liniei transcontinentale de cale ferat\xc4\x83 \xc3\xaen anul 1917. Distan\xc8\x9ba fa\xc8\x9b\xc4\x83 de Adelaide(Australia de Sud): 2.700\xc2\xa0km\xc2\xa0!\n_START_SECTION_\nTurism\n_START_PARAGRAPH_\nCu vremea, opinia public\xc4\x83 a aflat c\xc4\x83 Perth nu este numai un centru economic atr\xc4\x83g\xc4\x83tor, ci \xc8\x99i un loc ideal pentru recreere. Plajele minunate de pe malul Oceanului Indian aduc ast\xc4\x83zi venituri \xc3\xaensemnate capitalei Australiei de Vest, cautate pentru activitati de surfing, snorkeling si scuba-diving . De asemenea, numeroasele hoteluri de wellness si spa sunt cautate de o multime de turisti care vin aici pentru tratament si bunastare generala. Printre \xc3\xaenotatori, avertismentul "shark alarm" ("pericol de rechini") treze\xc8\x99te spaima. Incidentele \xc3\xaen care sunt implica\xc8\x9bi temu\xc8\x9bii pr\xc4\x83d\xc4\x83tori mari veni\xc8\x9bi prea aproape de \xc8\x9b\xc4\x83rm sunt rare, apele din apropierea coastei fiind supravegheate permanent de elicoptere \xc8\x99i de avioane. De regul\xc4\x83, \xc3\xaenot\xc4\x83torii sunt avertiza\xc8\x9bi din timp c\xc3\xa2nd din valuri r\xc4\x83sar aripioarele dorsale ale rechinilor, astfel \xc3\xaencat multe tragedii sunt evitate. Apele din largul ora\xc8\x99ului Perth cuprind un univers fascinant pentru amatorii de scufund\xc4\x83ri, care ascund epavele numeroaselor nave scufundate aici . Cel mai plin de via\xc8\x9b\xc4\x83 cartier al ora\xc8\x99ului este Subiaco, \xc3\xaentemeiat de c\xc4\x83lug\xc4\x83ri benedictini italieni \xc3\xaen 1851.\n_START_SECTION_\n\xc3\x8env\xc4\x83\xc8\x9b\xc4\x83m\xc3\xa2nt\n_START_PARAGRAPH_\nRegiunea din jurul ora\xc8\x99ului Perth preg\xc4\x83te\xc8\x99te numero\xc8\x99i studen\xc8\x9bi \xc3\xaen institu\xc8\x9bii de \xc3\xaenvatamant, precum Universitatea Australiei de Vest, Universitatea Murdoch, Universitatea de Tehnologie Curtin sau Universitatea Eith Cowan.\n_START_SECTION_\nMuzee\n_START_PARAGRAPH_\n\xc3\x8en Galeria de Art\xc4\x83 Aborigena pot fi admirate desene pe scoar\xc8\x9b\xc4\x83, bumeranguri \xc8\x99i obiecte \xc3\xaempletite care apar\xc8\x9bin locuitorilor ini\xc8\x9biali ai acestor teritorii, aborigenii.\n_START_SECTION_\nEconomie\n_START_PARAGRAPH_\nTraficul anual de m\xc4\x83rfuri \xc3\xaen port (Fremantle): 18.000.000 tone.'